راجل بالمصرى كلمه جمعها رجاله و معناها دكر الانسان وهوا صغير بيتقال عليه اسم ولد. ساعات كلمة راجل بتُستخدم بصرف النظر عن العمر وفى حبة لغات زى الأنجليزى بتُستخدم الكلمة بالانجليزى: Man علشان تدل على الجنس البشرى كله. الفترة من حياة دكر الانسان اللى بيكون فيها بلغ (بعد مرحلة الصبا يعنى) ليها علامات كتيرة جنسية وجسمانية. فيه مظاهر للبلوغ عند الرجالة والمظاهر دى بيكون ليها دور فى عملية الأنجذاب الجنسى بين الراجل والست ومنها: نمو شعر تحت الباط وعند الاعضاء التناسلية. نمو شعر الدقن والشنب والصدر وفى الدراعين والرجلين. خشونة و عمق الصوت. الكتفين والصدر بيعرضوا. الجمجمه والعضم بيعرضوا. حجم الايدين والقدمين بيكبروا عن امسلاهم عند الستات. العضلات بتبرز وتبان وتكبر. حجم دكر الراجل و الخصيتين بيكبروا. تفاحة ادم بتبرز اكتر. حب الشباب بيبان. الاعضاء التناسلية عند الراجل هيا جزء من النظام التناسلى وشغلة النظام ده انه ينتج الحيوان المنوية اللى بتخصب البويضة عند الست اللى بتتحول بعد كده لجنين وبعدين طفل. مبدأ الأبوة و العيله موجود فى المجتمعات الانسانية. عند الدكر هرمون التستوستيرون هوا المسئول عن عملية البلوغ عند الرجاله و بيتفرز من الخصيتين ولما يوصل الراجل لسن الاربعين بيقل التلت وفى سن التمانين بيوصل للخُمس.